**FELSŐOKTATÁS-PEDAGÓGIA KONFERENCIA - 2023.10.25. – BUDAPEST -** [**http://onk2023.ppk.elte.hu/**](http://onk2023.ppk.elte.hu/)

**2DM-alapú oktatásmódszertani kísérletek**

Pitlik László, Sipos Péter, ifj. Pitlik László (KJE/MY-X kutatócsoport)

**Kulcsszavak**

* 2dm,
* gamification,
* log-alapú oktatásmódszertan,
* robot-pszichológus,
* játéktervező szoftver

**Kivonat**

A MY-X oktatásmódszertani, intézményközi kutatócsoport az elmúlt években a KJE-keretében működött a legaktívabban.

A prezentációban bemutatásra kerül egy, már 2018-ban konferencia-díjat nyert, játékosított (akkor még manuálisan vezérelt - <https://miau.my-x.hu/miau2009/index.php3?x=e0&string=2dm>) keretrendszer időközben BPROF-szakdolgozat keretében szoftveresen is támogatott játéktervezési, naplózási, elemzési megoldása (vö. [https://miau.my-x.hu/mediawiki/index.php/BPROF:2dm#Megrendel.C5.91i\_kezdem.C3.A9nyez.C3.A9s](https://miau.my-x.hu/mediawiki/index.php/BPROF%3A2dm#Megrendel.C5.91i_kezdem.C3.A9nyez.C3.A9s)).

Egy másik, folyamatban lévő BPROF-szakdolgozat a 2dm-keretrendszer naplóállományaira alapozó robot-pszichológus kialakításán dolgozik (vö. <https://miau.my-x.hu/mediawiki/index.php/Excel-makro#Tanfolyami_vez.C3.A9r-feladatok>).

Az IT-fejlesztések lényege az az oktatásmódszertani támogatás, mely lehetővé teszi egyrészt, hogy adott tananyag vizsga-alapú és/vagy önellenőrző tanulást segítő lekérdezése olyan módon történhessen meg nyelvfüggetlen (alapvetően tehát grafikus) módon, mely a nyelvfüggetlenség okán egyszerre támogatja a magyar diákok és a párhuzamosan azonos tematika szerint tanuló külföldi diákok kiszolgálását egyetlen egy fejlesztési (játéktervezési) lépésben. Emellett adott tananyag kikérdezésének szintje tetszőlegesen kalibrálható, így akár már óvodások számára is készíthető (eleve szövegmentes) info-grafikai élményvilág. Így a 2dm-filozófia a játékos, élmény-alapú tanulást, tehetséggondozást, felzárkóztatást is képes hatékonyan kiegészíteni.

A log-adatokra alapozó MI-orientált elemzések keretében egyrészt a felületes szemlélő számára a gyorsasággal és/vagy hibás hozzárendelések számával leírt tudás konzisztenciája válik érzékeltethetővé egyrészt a diákok közötti versenyhelyzet (teljesítmény-értékelés objektívebb és szakmaibb) értelmezése során, másrészt a személyre szabott feladatkijelölés, tanulási stratégia érdekében.

A prezentáció az elmúlt 5 évet felölelő fejlesztések oktatásmódszertani eredményeit mutatja be annak érdekében, hogy egyre több pedagógus, egyre több szakterületen kapjon kedvet a jelenleg is ingyenesen elérhető manuális keretrendszer adaptálásához és szocializálódjon az MI-alapú oktatás-stratégiák újszerű világának befogadására, hagyományos/intuitív alapokhoz illesztésére.